Source: https://www.porada.sk/archive/index.php/t-133486.html?s=40320abac1b08a1c8e8ac11900f01ec6
Timestamp: 2019-11-19 04:10:32+00:00

Document:
Predaj obchodného podielu v s.r.o. - účtovanie a daňové priznanie [Archív] - PORADA.sk
Predaj obchodného podielu v s.r.o. - účtovanie a daňové priznanie
01.03.10,12:07
Dobrý deň chcem sa spýtať na odplatný predaj obchodného podielu. Spoločník A (jediný spoločník) pradal svoj obchodný podiel v s.r.o. novým spoločníkom B a C v určitom pomere. Chcem sa spýtať ako sa o tomto účtuje v podvojnom účtovníctve a čo k tomu všetko treba doložiť do účtovníctva? Ovplyvní tento predaj aj daňové priznanie pôvodného spoločníka A (pôvodný podiel 200 000 SK predaj 200 000 Sk)? Treba účet ZI 411 (http://www.porada.sk/t59512-411-zakladne-imanie.html) rodeliť analyticky ked sú teraz dvaja spoločníci a nie jeden? Ďakujem za všetky možné odpovede a ospravedlňujem sa ak som zle zaradila tému.
01.03.10,12:28
V účtovníctve spoločnosti sa to objaví len vo vytvorení analytiky na účet 411. Nič viac. Ostatné je súkromná záležitosť predávajúceho a kupujúceho.
01.03.10,12:44
A v daňovom priznaní spoločníka A sa to ako prejaví? Treba to tam uvádzať a bude z toho platiť daň? Ďakujem
01.03.10,12:59
Kedy nadobudol podiel?
01.03.10,13:16
Keďže predal za 200 tis, jeho vklad pôvodný je 200 tis. - teda nie je tam žiaden zisk z predaja. Nevieme, kedy podiel nadobudol a či je tento predaj oslobodený od dane (kedysi to tak bolo). Takže ja by som podala DP, ale daň z toho nevyjde žiadna.
02.03.10,07:40
Od roku 2001 lenže tam to bolo tiež rozdelené lebo boli dvaja spoločníci a tento riešený spoločník mal podiel 110 000 Sk. A potom v roku 2006 zmluvou o bezodplatnom prevode mu druhý spoločník previedol ten zvyšok do 200 000 a tak od roku 2006 má riešený spoločník podiel 200 000 SK a bol jediným spoločníkom až do teraz. Tak teraz fakt neviem že ako sa to bere. Lebo ma presviedčajú, že sa to v daňovom priznaní neuvádza. A ja s tým skúsenosti nemám. Ďakujem
02.03.10,10:34
To úplne mení situáciu. Zo zadania som to chápala úplne inak.
Podiel 110 000,- bol jeho od začiatku? Predpokladajme, že áno. A keďže v r.06 mu bol bezodplatne prevedený podiel 90 000,-, jeho obstarávacia cena podielu 90 000,- je 0,- Sk.
Ak teda predá celý OP za 200 000,-, od tej sumy odpočíta svoju obstarávaciu cenu - to je 110 000,-. Zdaní teda 90 000,- Sk.
02.03.10,10:46
Ano od začiatku. Takže tých 90 000 musí zdaniť? No tak to bude zaujímavé. Ak to dobre chápem keby v roku 2006 nadobudol tých 90 000 odplatne tak by nemusel zdaňovať nič pravda? Lenže to je teraz všetko v EURách a sú tam aj zaokrúhlovania na celé EURá tak v daňovom priznaní B v tabuľke č. 3 - ostatné príjmy sa uvedie pod príjmy 6640 EUR (lebo tak je to zaokrúhlené v tej zmluve o prevode) znížené o 5násobok životného minima (894,60 EUR) a pod výdaje sa uvedie len 3651 EUR (110 000 SK) upravené k príjmom zníženým o 894,60 EUR. Je to tak správne? A upravuje sa to vlastne o ten 5násobok platného životného minima? Ďakujem
02.03.10,13:08
Ano od začiatku. Takže tých 90 000 musí zdaniť? No tak to bude zaujímavé. Ak to dobre chápem keby v roku 2006 nadobudol tých 90 000 odplatne tak by nemusel zdaňovať nič pravda? ánoLenže to je teraz všetko v EURách a sú tam aj zaokrúhlovania na celé EURá tak v daňovom priznaní B v tabuľke č. 3 - ostatné príjmy sa uvedie pod príjmy 6640 EUR (lebo tak je to zaokrúhlené v tej zmluve o prevode) znížené o 5násobok životného minima (894,60 EUR) a pod výdaje sa uvedie len 3651 EUR (110 000 SK) upravené k príjmom zníženým o 894,60 EUR. Je to tak správne?áno A upravuje sa to vlastne o ten 5násobok platného životného minima? áno (§9 ods.1 písm.j)Ďakujem
02.03.10,13:20
Môj názor je, že predaj podielu vo výške 110000,- Sk je od dane oslobodený a nebude sa ani uvádzať v daňovom priznaní (§52 ods. 21 ZDP).
Podiel vo výške 90000,- Sk nadobudnutý v roku 2006 bezodplatne podlieha dani v plnej výške, pretože jeho OC bola 0 (§8 ods1f a ods7).
Viem, že výslednú daň to neovplyvní, ale len tak pre poriadok by som to urobila takto.
PS: Môže si uplatniť oslobodenie vo výške 5 x ŽM :-)
02.03.10,14:32
Ďakujem aj Jarke aj Hene za pomoc. Tak ten posledný príspevok ak som dobre pochopila od Heni tak v DP uvediem len do tabuľky č. 3 - ostatné príjmy 2987,45 EUR (90 000 neviem či je správne zaokrúhlenie alebo sa to má inak) a toto celé sa zdaní - tak? A tá 5 ročná doba medzi nadobudnutím a predajom podielu sa v tomto prípade počíta od roku 2006? A ešte ma tak napadlo ak si v DP uplatní oslobodenie vo výške 5 násobku ŽM môže si toto oslobodenie uplatniť tiež pri príjmoch z prenájmu teda aj pri tomto podiely aj pri prenájme? Ďakujem veľmi pekne ja viem že som už otravná ale v tomto sa fakt nevyznám.
02.03.10,14:54
Na podiely nadobudnuté po roku 2003 sa oslobodenie už nevzťahuje.
DP sa vypľňa v eurách (zaokrúhli matematicky na 2987,45).
Päťnásobok ŽM si môže uplatniť iba 1 x
02.03.10,19:11
DP sa vypľňa v eurách (zaokrúhli matematicky na 2987).
Ďakujem, ste veľmi zlaté. :)
04.03.10,10:42
Ešte by som otázku k tuna riešenej problematike lebo sú okolo toho machinácie nejaké teraz. Ak by v zmluve o prevode obchodného podielu z roku 2009 bolo uvedené bezodplatne prevod podielu tak tým pádom by tento spoločník prevádzajúci obchodný podiel mal stratu vo výške 110 000,- Sk pri číslach, s ktorými sme pracovali v predchádzajúcich príspevkoch. A v tomto prípade sa táto strata uvádza v DP B? Ďakujem ešte raz za pomoc.
04.03.10,10:48
Nie, pozri si tab.č.3 (fýpočet základu dane z ost. príjmov §8) - tam máš aj vo vysvetlivkách uvedené, že ak sú výdavky vyššie ako príjem, uvádzajú sa tieto len do výšky príjmov. Na stratu sa teda neprihliada.
04.03.10,11:10
Ok ďakujem. :)
04.03.10,11:11
Ako správne zaúčtovať- predaj obchodného podielu - s.r.o. vznikla v roku 2000 na účte 411 je zaúčtovaný vklad vo výške 6638,78 €, v roku 2009 spoločník predal svoj obchodný podiel a nový spoločník vkložil
a zapisal sa vklad 10000,- €. Ako to správne zaúčtovať na účte 411? A ked spoločnosť má na účte 429 stratu z min. obdobia to tak ostáva alebo sa to nejako vysporiada? Ďakujem za odpoveď.
04.03.10,11:15
Na 411 preúčtujelš len analytiku na nového spoločníka (411.1/411.2) a potom musíš doúčtovať zvýšenie ZI - upísanie ZI novým spoločníkom 353/411.2. Následná úhrada vkladu 221/353 alebo do pokladne 211/353.
Strara z min. období s tým nemá nič.
04.03.10,11:21
Ešte sa chcem ubezpečiť nadobudnutý podiel v roku 2000 pri predaji obchodného podielu v roku 2009 je oslobodený?
04.03.10,12:27
enže mne vzniká rozdiel, v spoločenskej zmluve je napísané že ZI je vytvorené vkladmi spoločníkov vo výške 10000,- € aj vyhlásenie správcu vkladu na túto sumu, a na účte 411.01 mám 6638,78€, nejako sa z toho neviem vysomáriť, prosím poraďte ako na to.. Ďakujem
04.03.10,12:45
Spoločenská zmluva bola zmenená na základe rozhodnutia jediného spoločníka (náhrada za valné zhromaždenie v jednoosobovej s.r.o.) o zvýšení ZI. Pýtaj si to "Rozhodnutie" a na základe neho účtuj upísanie (zvýšenie) ZI 3361,22 eur 353/419
potom splatenie 3361,22 eur 211(221)/353
a po zápise v OR na základe výpisu z OR 3361,22 eur 419/411
Samozrejme podľa analytík ako písala JarkaL
29.03.10,09:04
možno moja otázka sem nepatrí, ale rada by som sa chcela vedieť odpoveď na opačný problém. Keď v spoločnosti sú 3 spoločníci a jeden z nich odkúpi podiely tých 2. Spoločník A mal v spoločnosti na 411 sumu 1000€ ale dostal odplatu 5000€ za podiel, spoločník B mal 1500€ ako vklad a dostal odplatu 6000 €. Možno nesprávne som sa vyjadrila, ale to viem, že ako treba preúčtovať podiely tých 2, ale čo s tou odplatou, ako to zaúčtovať? Ďakujem!
podnikave
31.07.10,14:25
Na stránke daň.riaditeľstva som sa preklikala k pokynu DR SR z 02/2010 k predaju obchodného podielu nadobudnutého FO podľa zákona č595/2003 o dani z príjmov po 1.1.2004, kde sa aj na príkladoch rozlišuje predaj obch.podielu nadobudnutého pred 1.1.04 a predaného po 1.1.2004 a aj nadobudnutého po 1.1.04 a predaného po 1.1.04. Pokyn je dosť podrobný a na základe príkladov aj zrozumiteľný (aspoň pre mňa :) )
pokyn nájdete na stránke drsr.sk /daňové informácie / pokyny a iné predpisy
31.07.10,14:44
Citujem z pokynu daň.riaditeľstva z 02/2010 "podľa §114 OBZ má spoločník len jeden obchodný podiel, ktorý v tom tomto prípade nadobudol v roku 2001. Bez ohľadu na skutočnosť, že daňovník odkúpil/previedol v roku 2006 obchodný podiel od druhého spoločníka, stále má tento spoločník jeden obchodný podiel a pre daňové účely je momentom nadobudnutia obchodného podielu deň v roku 2001. Tento príjem z predaja obchodného podielu posudzujeme podľa ustanovenia §52 ods. 21 zákona o dani z príjmov v nadväznosti na ustanovenie §4 ods. 1 písm h) zákona 366/1999 a keďže medzi nadobudnutím obch.podielu daňovníka a jeho predajom prešlo viac ako 5 rokov, je príjem z predaja obch.podielu oslobodený od dane."
Ak si už naozaj nevieš poradiť kam zapísať príjem z predaja obch.podielu, choď za kontrolórmi na daň.úrad (pod ktorých patríš) a opýtaj sa ich, pretože oni by to mali vedieť (aspoň tajne dúfam).
16.03.11,22:26
V daň.priznaní B oddiel VIII riadok 6 -príjem z prevodu obchodného podielu konateľa sa vyplňa iba stlpec 1?
Potom základ dane vypočítam podľa § 9 ods1 j takto:
príjem z predaja 10000
vklad=výdaj 6639
rozdiel 3361 - 925,95= 2435,05 € bude na r.6 strl.1 a strl.2 nevyplňam?
Ďakujem za odsúhlasenie. Už som skoro odovzdala DP a teraz som si uvedomila chybu. Ale nie som si celkom istá výpočtom.
Ešte raz ďakujem, viem že už nemáme veľa času do 31.3.
16.03.11,23:37
3361 - 925,95
ak odpočítavaš oslobodenú sumu, tak tá sa do DO neuvádza.
preto príjem 10000-925,95
a vklad 6639-xxx pomernou časťou tiež znížiš, môj názor.
17.03.11,10:28
Včera večer som hľadala odpoveď na moju otázku a našla som ju, takže môj výpočet je správny. Ale ďakujem Kejka.
Prikladám nájdený príklad na stránke DÚ:
Daňovník v roku 2009 predal obchodný podiel za 5 000 eur, ktorý nadobudol 15.6.2004 za 3 319,39 eur (100 000 Sk). Iné príjmy, pre ktoré zákon o dani z príjmov upravuje oslobodenie do výšky 5-násobku životného minima, daňovník nemal.
Podľa § 9 ods. 1 písm. j) zákona o dani z príjmov, od dane je oslobodený príjem z prevodu obchodného podielu v spoločnosti s ručením obmedzeným, ak tento príjem znížený o výdavok podľa § 8 ods. 5 a 7 zákona o dani z príjmov nepresiahne v zdaňovacom období päťnásobok sumy platného životného minima; ak takto vymedzený rozdiel medzi úhrnom príjmov a úhrnom výdavkov presiahne päťnásobok sumy platného životného minima, do základu dane sa zahrnie len rozdiel nad takto ustanovenú sumu.
Príjmy z prevodu obchodného podielu sa na účely oslobodenia od dane podľa § 9 ods. 1 písm. j) zákona o dani z príjmov posudzujú po znížení o výdavky. Obchodný podiel daňovník obstaral za 3 319,39 eura a predal ho za 5 000 euro, do základu dane za rok 2009 preto zahrnie sumu 786,01 eura, t. j. sumu, o ktorú rozdiel medzi príjmami z predaja obchodného podielu (5 000 eur) a výdavkami preukázateľne vynaloženými na ich dosiahnutie (3 319,39 eura) prevýši sumu 894,60 eura, čo je výška 5-násobku životného minima, t.j. suma oslobodená od dane pre rok 2009 (5 000 eur – 3 319,39 eura – 894,60 eura = 786,01 eura).
odbor metodiky daní
18.03.11,12:27
Ešte ma napadá otázka, že akým dátumom pri prevode OP účtujem? Dátum ako je na zmluve o prevode alebo dátum zápisu do OR?
28.03.11,23:00
Prosim surne poradte - Keď v spoločnosti sú 3 spoločníci a jeden z nich odkúpi podiely tých 2. Na 411 (http://www.porada.sk/t59512-411-zakladne-imanie.html) je suma 6970,72 €, kazdy dostal za podiel 663,- - vyplatené cez banku - ako to mám zaúčtovať a podla zápisnice sa mu potom ZI zaokruhlilo na 6972,- ako ten rozdiel 1,28 zauctovat Ďakujem velmi pekne!
je uz vysoký dátum preto dávam otáznik :) dakujem
29.03.11,00:10
predaj sa neúčtuje, len sa zmení 411 AU z troch na jednu.
zvýšenie podľa SZ alebo VZ, bud doplatok alebo z rez.fondu, zo zisku, treba prečítať materiály.
29.03.11,22:05
kejka asi som uz prepracovaná ale nechapem, inač v učto maju len jednu 411.
pozerala som tu zmluvu o prevode OP a citujem: cena (odplata za prevod) prevádzaného OP bola zml. stranami dojednaná vo výške 663,-.
poslal im to bankou na aký účet to mám zaúčtovať tú odplatu za prevod
29.03.11,22:24
a ešte to upravenie ZI o 1,28, ked nema nic ani na rez.fonde ani zisk, nic ako to potom zauctovat? halierove vyrovnania?
10.11.11,12:12
To by aj mňa zaujímalo, ako zaúčtovať to upravenie ZI v dôsledku zaokrúhlenia/pri prechode z SK na EUR/, ja mám na účete 411 výšku 6.638,79Eur a v spoločenej zmluve sa uvádza výška ZI 6.640,- Eur.:confused:
10.11.11,12:34
ak nie je ani RF ani nerozdelený zisk, tak na účet 429
ale treba prečítať as SZ aj rozhodnutie, lebo to mohli riešiť doplatkami a potom to pôjde napr. z pokladne.
09.01.13,20:04
Občan s príjmom len podľa §5 vykonal prevod avojho obchodného podielu len za 1€. Musí alebo nemusí podávať DP? Na daň je dopad nijaký, lebo obstaral za 5000 €.
Doteraz som vždy robil DP typu B, aj keď nebol žiadny dopad na výslednú daň, ale nikdy to nebolo o 1€.
14.08.14,11:59
poprosím o radu pri účtovaní prevodu obchodného podielu, v zmluve sa píše:
prevádzajúci - konateľ spoločnosti sro A ( jediný spoločník tejto spoločnosti )
jediný spoločník spoločnosti odsúhlasil rozdelenie 100% obchodného podielu na obchodné podiely vo výške 45% a 55% a nadobudnutie takto vzniknutých obchodných podielov nadobúdateľmi v nasledovnom rozsahu:
- nadobúdateľ I ( ide o sro ) nadobudne obchodný podiel spoločnosti vo výške 55%, ktorý zodpovedá vkladu vov ýške 2 750,- eur
- nadobúdateľ II ( ide o FO ) nadobudne obchodný podiel spoločnosti vo výške 45*%, ktorý zodpovedá vkladu vo výške 2 250,- eur
Odplata za prevod časti OP na nadobúdateľa I bola dohodnutá sume 550,- eur
odplata za prevod časti OP na nadobúdateľa II bola dohodnutá v sume 450 - eur
Ja potrebujem poradiť s účtovaním u prevádzajúceho resp. v jeho sro - tam mám len na 411 sumu 5 000,- eur
a účtovanie u nadobúdateľa I ( druhá sro )
30.10.17,11:39
Ako ste prosím účtovali tú odplatu za prevod OP?

References: §8
 §114
 §52
 §4
 § 9
 § 9
 § 8
 § 9
 §5